62017TJ0147_INF
Vispārējās tiesas (trešā palāta) 2021. gada 17. novembra spriedums –
Anastassopoulos u.c./Padome un Komisija
(lieta T‑147/17)
Ārpuslīgumiskā atbildība – Ekonomikas un monetārā politika – Grieķijas valsts parāda restrukturizācija – Privātā sektora iesaiste – Kolektīvās rīcības klauzulas – Privātie kreditori – Pietiekami būtisks tiesību normas, ar kuru privātpersonām piešķir tiesības, pārkāpums – Vienlīdzīga attieksme – Fiziskas un juridiskas personas – Noilgums – Vainojamība – Pieņemamība – Atbildība neatkarīgi no vainas – Neparasts un īpašs kaitējums
1.
Ārpuslīgumiskā atbildība – Nosacījumi – Prettiesiskums – Kaitējums – Cēloņsakarība – Kumulatīvi nosacījumi – Viena no nosacījumiem neesamība – Prasības par zaudējumu atlīdzību noraidīšana pilnībā
(LESD 340. panta 2. daļa)
(skat. 41., 42. un 93. punktu)
2.
Prasība par zaudējumu atlīdzību – Priekšmets – Prasība atlīdzināt Eurogrupas nodarītos zaudējumus – Neformāla starpvaldību iestāde – Pašas kompetences neesamība – Savienības iestādes vai struktūras statusa neesamība – Nepieņemamība
(LES 3. pants un 13. panta 1. punkts; LESD 119. panta 2. punkts, 137. pants un 340. panta 2. daļa; LES un LESD pievienotā 14. Protokola 1. pants)
(skat. 44., 63.– 66. punktu)
3.
Prasība par zaudējumu atlīdzību – Ārpuslīgumiskā atbildība – Noilguma termiņš – Termiņa sākums
(LESD 340. panta 2. daļa, Tiesas statūtu 46. pants)
(skat. 49. punktu)
4.
Prasība par zaudējumu atlīdzību – Priekšmets – Prasība atlīdzināt zaudējumus, kuru nodarīšanā vainojama Savienība – Eurozonas valstu vai to valdību vadītāju un Savienības iestāžu paziņojums, kas pieņemts saistībā ar Grieķijas valsts parāda restrukturizāciju – Pasākumi privāto kreditoru līdzdalībai – Attiecīgajai dalībvalstij juridiski saistoša pienākuma paredzēt šādu dalību neesamība – Prasības noraidīšana
(LES 3. pants, LESD 119 pants un 340. panta 2. daļa)
(skat. 68. un 69. punktu)
5.
Prasība par zaudējumu atlīdzību – Priekšmets – Prasība atlīdzināt zaudējumus, kuru nodarīšanā vainojama Savienība – Prasība, kas celta pēc Eurogrupas ietvaros noslēgtajiem politiskajiem nolīgumiem – Komisijas pienākums uzraudzīt Savienības tiesību piemērošanu, noslēdzot šādus nolīgumus – Piemērojamība
(LES 17. panta 1. punkts; LESD 340. panta 2. daļa; LES un LESD pievienotā 14. Protokola 1. panta 3. teikums)
(skat. 70., 72.– 74. punktu)
6.
Ekonomikas un tirdzniecības politika – Monetārā politika – Īstenošana – Grieķijas valsts parāda restrukturizācija – Eurogrupas vai tās priekšsēdētāja lēmums, kas pieņemts ar Komisijas piekrišanu pakļaut šī parāda pārstrukturēšanai fiziskās personas, kurām ir privāto kreditoru statuss, bez vēlākas kompensācijas – Tādu pašu nosacījumu piemērošana juridiskām personām, kurām ir privātā kreditoru statuss – Vienlīdzīgas attieksmes principa pārkāpums – Neesamība
(LESD 119. pants; Eiropas Savienības Pamattiesību hartas 20. pants un 21. pants)
(skat. 84., 90.– 92. punktu)
7.
Ārpuslīgumiskā atbildība – Atbildība par tiesisku aktu – Rīcība, kas ietilpst Savienības likumdošanas kompetencē – Izslēgšana – Robežas – Kaitējums, kas privātajiem kreditoriem nodarīts, valsts parāda restrukturizācijas ietvaros īstenojot valsts parāda vērtspapīru obligāto apmaiņu – Neparasta un īpaša kaitējuma neesamība
(LESD 340. panta 2. daļa)
(skat. 96.– 101. punktu)
Priekšmets
Prasība, kas ir pamatota ar LESD 268. pantu un ar ko tiek lūgts atlīdzināt kaitējumu, kas prasītājiem esot nodarīts, 2012. gadā Grieķijas valsts parāda restrukturizācijas ietvaros īstenojot valsts parāda vērtspapīru obligāto apmaiņu, iesaistot privātos ieguldītājus, kas ietvēra kopēju rīcības klauzulu piemērošanu, ņemot vērā ar to saistīto Eurogroupe, tās priekšsēdētāja, eurozonas valsts vai valdību vadītāju un Komisijas rīcību vai aktus.
Rezolutīvā daļa
1)
Prasību noraidīt.
2)
Nikolaos Anastassopoulos, Aristeidis Anastassopoulos, Alexia Anastassopoulos, Maria‑Myrto Anastassopoulos un Sophie Velliou atlīdzina tiesāšanās izdevumus.